สรุปข่าวการเงิน
รอบสัปดาห์ที่ผ่านมาเงินบาทผันผวนแข็งค่าหลุดกรอบ 29 บาท/เหรียญสหรัฐ
14 เม.ย. 2556

นายกฯ นั่งหัวโต๊ะถกบาทแข็ง
รอบสัปดาห์ที่ผ่านมาเงินบาทผันผวนแข็งค่าหลุดกรอบ 29 บาท/เหรียญสหรัฐ ที่เป็นแนวต้านสำคัญ ไปแตะระดับแข็งค่าสุดในรอบ 16 ปีที่ 28.90 บาท/เหรียญสหรัฐ หลังเงินทุนต่างชาติไหลเข้า จากธนาคารกลางญี่ปุ่น (BOJ) และธนาคารกลางสหรัฐ (เฟด) อัดฉีดเงินเข้าระบบต่อเนื่อง อย่างไรก็ดีในปลายสัปดาห์ก่อนหยุดยาววันสงกรานต์เงินบาทพลิกกลับมาปิดที่ระดับ 29.28 บาท/เหรียญสหรัฐได้
ทำให้ ยิ่งลักษณ์ ชินวัตร นายกรัฐมนตรี ได้เรียกผู้เกี่ยวข้องทางด้านเศรษฐกิจมาหารือในการรับมือกับค่าเงินบาทที่แข็งค่าขึ้นมารวดเร็วนับตั้งแต่ต้นปีถึง 5.7% พร้อมแสดงความเป็นห่วงเงินบาทแข็งค่าจะกระทบเอสเอ็มอี จึงขอให้หามาตรการมาดูแลผู้ประกอบการทีได้รับผลกระทบ
ด้านประสาร ไตรรัตน์วรกุล ผู้ว่าการ ธนาคารแห่งประเทศไทย (ธปท.) ได้รายงานนายกฯ ว่า เงินบาทแข็งค่าขึ้นมามากและรวดเร็วจริง และมีการแข็งค่ามากเมื่อเทียบกับเงินเยน แต่ขณะนี้ ธปท.ได้ติดตามสถานการณ์อย่างใกล้ชิด โดยได้ทำหนังสือไปถึงสถาบันการเงินที่ดูแลหลักทรัพย์ (คัสโตเดียน) ของนักลงทุนต่างประเทศที่ลงทุนในตลาดพันธบัตร (บอนด์) ของไทย เพื่อขอให้รายงานข้อมูลรายชื่อนักลงทุนว่า เป็นใครบ้าง เพื่อให้ติดตามความเคลื่อนไหว 
ประสารยอมรับว่า ธปท.ได้แทรกแซงค่าเงินบาทหากเห็นว่ากลไกลตลาดบิดเบือน ยังไม่มีความจำเป็นต้องออกมาตรการมาดูแลเพิ่มเติม 




 
 
 
 
 
 
 
ตั้งกองทุนช่วยเอสเอ็มอี
อารีพงศ์ ภู่ชอุ่ม ปลัดกระทรวงการคลัง ให้สำนักงานเศรษฐกิจการคลัง (สศค.) ศึกษาการจัดตั้งกองทุนร่วมลงทุนหรือเวนเจอร์แคปปิตอล เพื่อช่วยเอสเอ็มอีที่ได้รับผลกระทบจากค่าเงินบาท ตามนโยบายของนายกฯ โดยจะทำต่อยอดโครงการกองทุนหมู่บ้าน เพื่อให้ธนาคารเฉพาะกิจเข้ามาช่วยกันปล่อยสินเชื่อ โดยกองทุนเวนเจอร์แคปปิตอลจะเข้าไปร่วมทุนกับเอสเอ็มอีที่แข็งแกร่ง ในเบื้องต้นอาจจะทำ 3040 กอง คาดว่าจะหาข้อสรุปเพื่อรายงานนายกฯ ได้ภายในไตรมาส 2 ปีนี้ 
เงินเยนขาดตลาด
หลัง BOJ ปล่อยสภาพคล่องเงินเยนในปริมาณสูงเหนือคาดการณ์ของตลาด ทำให้เงินเยนญี่ปุ่นต่อเงินบาทอ่อนค่าลงถึง 17% เงินเยนก็ขาดตลาดหนัก ร้านรับแลกเงินตราต่างประเทศ รวมถึงเคาน์เตอร์แลกเปลี่ยนเงินของสาขาธนาคารพาณิชย์มีธนบัตรเงินเยนไม่พอให้ประชาชนแลก จนต้องมีการจำกัดวงเงินแลกต่อรายไว้แค่ 23 แสนเยน ขณะเดียวกันธนาคารหลายแห่งที่ไม่มีเงินเยนส่งมอบให้ลูกค้าที่มาแลกเปลี่ยนต้องใช้วิธีการตรวจวีซ่า หนังสือเดินทางของลูกค้าประกอบ เพราะตรงกับช่วงวันหยุดสงกรานต์ที่คนไทยนิยมไปเที่ยวญี่ปุ่นมากขึ้น แต่ ธปท.ชี้ยืนยันว่า ไม่ได้กระทบธุรกรรมบาท/เยน โดยล่าสุดค่าเงินเยน/บาทอยู่ที่ 28.5029.50 บาท/100 เยน ซึ่งถือว่าแข็งค่ามากที่สุดในรอบหลายปี จากเดิม 3034 บาท/100 เยน 




 
 
 
 
 
 
 
 
 
 
ธปท.การันตีเศรษฐกิจดีปีนี้โต 5.1%
คณะกรรมการนโยบายการเงิน (กนง.) ปรับอัตราการขยายตัวทางเศรษฐกิจ (จีดีพี) ปีนี้เป็น 5.1% จากเมื่อเดือน ม.ค. เคยประมาณการไว้ที่ 4.9% และปรับจีดีพี ในปีหน้าเพิ่มเป็น 5% จากเดิม 4.8% และได้คาดการส่งออกโตลดลงเหลือ 7.5% จากเดิม 9% เนื่องจากเศรษฐกิจของประเทศคู่ค้ายังชะลอตัว กอปรกับเงินบาทแข็งค่าขึ้น
ธอส.เดินหน้าให้กู้ซื้อบ้านดอกเบี้ย 0%
อังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) ประกาศยืนยันจะปล่อยกู้เพื่อซื้อที่อยู่อาศัยในอัตราดอกเบี้ย 0% ต่อไป แม้ว่าในช่วงนี้ ธปท.จะกังวลปัญหาการเกิดฟองสบู่ในภาคอสังหาริมทรัพย์ เพราะเป็นการให้กู้เพื่ออยู่อาศัยจริงที่ช่วยคนมีที่อยู่อาศัยเป็นของตัวเอง ซึ่งการที่ ธอส.มีผลิตภัณฑ์ดอกเบี้ย 0% นาน 6 เดือนก็เป็นการทำด้วยใจ เพื่อช่วยเหลือประชาชนที่มีรายได้น้อยมีที่อยู่อาศัยเป็นของตัวเอง และที่ผ่านมาการขยายสินเชื่อก็ยังไม่พบการปล่อยสินเชื่อที่ผิดปกติ โดยปีนี้ ธอส.ตั้งเป้าปล่อยสินเชื่อใหม่ 1.2 แสนล้านบาท หรือเพิ่มขึ้น 5% n